Eesti  kõige põhjapoolsem punkt on Vaindloo saar (59°49'17'' pl), mandril Purekkari neem (59°40'27'' pl), lõunapoolseim punkt asub Naha lähedal (57°30'32'' pl). Äärmuspunkt läänes asub Nootamaa saarel (21°46'06'' ip), mandril Ramsi neemel (23°24'28'' ip), idapoolseim on aga Narva linnas (28°12'33'' ip). Suurimad kaugused maanteed mööda ulatuvad 400 kilomeetrini, ajaliselt on kaugeimad püsiühenduseta väikesaared, neist Ruhnu jääb mandrist 65 km kaugusele.